Flott beliggenhet med sjøen som nærmeste nabo, og en fantastisk utsikt hvor vi sov til lyden av bølgene. Svært god service av verten som hentet oss på flyplass selv med sen ankomst, og sørget for at vi hadde alt vi trengte under oppholdet. Blokken var under restaurering av balkonger, og dette var vi godt opplyst om på forhånd. Støyen var som forventet kun på dagtid, hvor vi stort sett ikke oppholdt oss i leiligheten, og kvelder og tidlige morgener var alltid stille både inne i leilighet og ute på balkongen. Leiligheten var meget ren og nyoppusset og helt i tråd med bildene. Pluss var det også at håndklær både til strand og bad fulgte med, samt basisvarer på kjøkken som salt/pepper/ olivenolje mm var tilgjengelig. Takk for et flott opphold!